31999D0778
L 305/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 15 ноември 1999 година
относно подписването на протокол относно ветеринарните въпроси, допълващ споразумението между Европейската общност, от една страна, и правителството на Дания и местното правителство на Фарьорските острови, от друга страна
(1999/778/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133, във връзка с първото изречение на първа алинея на член 300, параграф 2 и член 300, параграф 4 от него,
като взе предвид предложението от Комисията (1),
като има предвид, че следва да бъде одобрен протоколът относно ветеринарните въпроси, допълващ споразумението между Европейската общност, от една страна, и правителството на Дания и местното правителство на Фарьорските острови, от друга страна,
РЕШИ:
Член 1
Протоколът относно ветеринарните въпроси, допълващ споразумението между Европейската общност, от една страна, и правителството на Дания и местното правителство на Фарьорските острови, от друга страна, се одобрява от името на Общността.
Текстът на протокола е приложен към настоящото решение.
Член 2
Председателят на Съвета се оправомощава да определи лице а, упълномощено/и за подписване на протокола с цел да се обвърже Общността и за предоставяне на нотификацията, предвидена в член 4 от протокола (2).
Член 3
Комисията, подпомагана от представителите на ветеринарните служби на държавите-членки, представлява Общността във ветеринарната подгрупа, създадена с член 2 от Протокола. Становището на Общността в Съвместния комитет относно препоръките на ветеринарната подгрупа се приема от Съвета с квалифицирно мнозинство по предложение на Комисията.
Член 4
Настоящото решение влиза в сила на деня на неговото приемане.
Съставено в Брюксел на 15 ноември 1999 година.